**Evidenca uvrstitev novih iger med posebne igre na srečo po letu 1999**

Posebne igre na srečo so po Zakonu o igrah na srečo (v nadaljnjem besedilu: ZIS) igre, ki jih igrajo igralci proti igralnici ali drug proti drugemu na posebnih igralnih mizah s kroglicami, kockami, kartami, na igralnih panojih ali na igralnih avtomatih ter stave in druge podobne igre v skladu z mednarodnimi standardi.

Z uveljavitvijo ZIS leta 1995 so pravne osebe, ki so imele na dan uveljavitve tega zakona dovoljenje za prirejanje posebnih iger na srečo, nadaljevale s to dejavnostjo v nespremenjenem obsegu in v istih poslovnih prostorih do odločitve Vlade RS o dodelitvi koncesije za prirejanje posebnih iger na srečo. Vlada RS je na tej podlagi s pravnimi osebami, ki so prirejale posebne igre na srečo v igralnicah sklenila koncesijske pogodbe, ZIS pa je v 53. členu povzel tudi vse igre, ki so se tedaj prirejale v igralnicah in jih razvrstil v sedem vrst. Zakonodajalec je z določbami ZIS določil tudi, da se smejo posebne igre na srečo na igralnih avtomatih, ki jih igralci igrajo proti igralnemu avtomatu, prirejati le v igralnih salonih. Posebne igre na srečo, z izjemo 7. točke drugega odstavka tega člena, se ob pogojih iz 3.a člena tega zakona lahko prirejajo tudi po internetu oziroma drugih telekomunikacijskih sredstvih.

 Vrste posebnih iger na srečo so:

1. igre, ki jih igralci igrajo drug proti drugemu (chemin de fer, poker);

2. igre s kroglico (francoska ruleta, ameriška ruleta, boulle);

3. igre z igralnimi kartami, ki se igrajo proti igralnici (black jack, punto banco, mini punto, carribean poker, 30/40, red dog);

4. igre s kockami (craps, tai sai);

5. igre na igralnih panojih (bingo, keno, big wheele, toto);

6. igre na igralnih avtomatih, ki jih igralci igrajo proti igralnemu avtomatu;

7. stave.

Na podlagi citiranega člena ZIS o uvrstitvi novih iger v eno od vrst posebnih iger na srečo odloča minister, pristojen za finance, ki je po letu 1999 uvrstil naslednje igre:

|  |  |  |  |  |
| --- | --- | --- | --- | --- |
| **Št.** | **Ime igre** | **Št. odločbe**  | **Datum** | **Uvrstitev v 53. člen ZIS** |
| 1. | Pai Gow Poker | 472-00/99-1 (N) | 21. 10. 1999 | 1. točka drugega odstavka |
| 2. | Let It Ride Poker | 472-00/99-1 (N) | 21. 10. 1999 | 1. točka drugega odstavka |
| 3. | Black Jack z izmenjavo kart | 472-00/2001-1 | 19. 7. 2001 | 3. točka drugega odstavka |
| 4. | HIT Draw poker | 472-00/2001-1 | 19. 7. 2001 | 3. točka drugega odstavka |
| 5. | Park 21 | 472-00/2001-1 | 19. 7. 2001 | 3. točka drugega odstavka |
| 6. | Vojna – War | 471-76/02-TN | 28. 5. 2002 | 3. točka drugega odstavka |
| 7. | Texas Hold´em Bonus Poker | 46110-16/2007/2 | 27. 3. 2007 | 3. točka drugega odstavka |
| 8. | Spletni Black Jack, Spletna Evropska ruleta, Spletni Video Poker (npr. Jacks or Better), Spletne kolutne igre (npr. Crazy 7, Happy Cherry, Fruit Fever, Happy Farm, Jungle Treasure, Ocean Life, Pompei Treasures, Search For Atlantis, Top Speed, Bonus Buster) | 461-227/2008/1 | 11. 11. 2008 | 6. točka drugega odstavka |
| 9. | Ultimate Texas Hold´em Poker | 46110-47/2011/12 | 10. 11. 2011 | 3. točka drugega odstavka |
| 10. | Racing Card Derby | 46610-1/2013 | 19. 12. 2013 | 3. točka drugega odstavka |
| 11. | Midi Punto Banco | 461-81/20114/4 | 6. 10. 2014 | 3. točka drugega odstavka |
| 12. | Chinese Roulette | 46112-1/2016/4 | 25. 7. 2016 | 2. točka drugega odstavka |
| 13. | Pulse Black Jack Live | 46111-5/2016/4 | 25. 11. 2016 | 3. točka drugega odstavka |
| 14. | Pulse Roulette Live | 4611-7/2016/4 | 25. 11. 2016 | 2. točka drugega odstavka |
| 15. | Pulse Punto Banco Live | 46111-6/2016/4 | 25. 11. 2016 | 3. točka drugega odstavka |
| 16. | Roulette 73 | 46110-2/2017/4 | 8. 5. 2017 | 2. točka drugega odstavka |
| 17. | No Commision Punto Banco | 46112-1/2017 | 26. 7. 2017 | 3. točka drugega odstavka |